钦定古今图书集成/明伦汇编/氏族典/第112卷 > 崔慎由
## 钦定古今图书集成/明伦汇编/氏族典/第112卷 > 崔慎由

按《唐书崔融传》：“融曾孙从，从子慎由，字敬止，聪警彊
记，资端厚，有父风采。由进士第擢贤良方正异等。郑
滑高铢辟府判官，入为右拾遗，进翰林学士，授湖南
观察使。召还，由刑部侍郎领浙西，入迁户部侍郎，判
户部，俄进工部尚书同中书门下平章事。与萧邺有隙，邺辅政，引刘瑑而出慎由为东川节度使。咸通初”，
徙华州刺史，改河中节度使。以吏部尚书请老，授太
子太保，分司东都。卒，赠司空，谥曰贞。